Fil-baġit intqal li l-Gvern jinsab konxju li fil-passat inħolqu anomaliji li għal ħafna nies baqgħu jinħassu bħala inġustizzji fil-pensjonijiet: eks ħaddiema tal-korpi tas-snin sebgħin, eks impjegati tal-Malta Electricity Bord, l- overtime tal-Puliżija, eks ħaddiema tax-xatt u oħrajn. Għaldaqstant, wara li tħallas l-ammont dovut lill-eks impjegati tas-Sea Malta, għas-sena ddieħla l-Gvern alloka tmien miljun ewro f'fond biex isiru l-ewwel ħlasijiet lil dawn il-persuni li kontrihom saru dawn l-inġustizzji. B'hekk tibda tingħalaq din il-ferita li ilha miftuħa snin sħaħ.